
1. Bilag 
Robusthedstests af de estimerede 
adfeerdseffekter 





1.1 Indledning 


I forbindelse med Dagpengekommissionens arbejde blev der lavet en analyse af 
sammenhængen mellem de dagpengelediges afgangsadfeerd og ændringer i ydel- 
sesniveauet. Analysen blev brugt til at estimere de adfardseffekter, der anvendes 
i dagpengemodellen til at beregne adfeerdsvirkninger af ændringer i reglerne pa 
dagpengeomradet. 


Dagpengekommissionen estimerede adfeerdseffekterne ud fra, hvordan dagpen- 
gemodtagerne reagerede forud for og efter en ydelseszendring, de vidste ville 
komme. I analysen udnyttes dagpengereformen fra 2011, der afkortede dagpen- 
geperioden fra fire til to ar, og de midlertidige ydelser, hvilket medforte at ledige 
stod til at opleve forskellige ydelseseendringer ved overgangen til de midlertidige 
og kontanthjælp ved forskellige ledighedslengder. 


Hvorvidt Dagpengekommissionens estimerede adferdseffekter kan tillægges en 
kausal fortolkning afhænger af, om der andre faktorer end selve ydelsesreduktio- 
nen, der kan forklare afgangsadferden fra dagpenge, men som der ikke er kon- 
trolleret for i Dagpengekommissionens analyse. 


Der er siden Dagpengekommissionens arbejde foregået en løbende faglig diskus- 
sion af, om de estimerede adferdseffekter kan fortolkes kausalt og storrelsesor- 
denen pa disse. Denne diskussion er senest rejst i et folketingssporgsmal som op- 
folening pa Rockwool Fondens Forskningsenheds (RFF) bog ”Hvordan udvikler 
beskæftigelsen sig i Danmark, juni 2019’ .' I RFF’s bog argumenteres der for, at ad- 
feerdsvirkningen er usikre og mindre end, hvad Dagpengekommissionen og an- 
dre studier finder. 


I RFF’s bog er der ikke en uddybning af de faglige usikkerheder, der konkret 
tænkes pa i fastlæggelsen af adferdsvirkningerne. Derfor har Finansministeriet 
haft en dialog med RFF, der har givet input til en række konkrete teoretiske 
overvejelser, som kan give anledning til usikkerhed i den kausale fortolkning af 
Dagpengekommissionens estimerede adferdseffekter. 


Pa baggrund heraf har Finansministeriet foretaget en række robusthedsunderso- 
gelser af Dagpengekommissionens analyse, der er præsenteret i nedenstående i 


1 Finansudvalgets spørgsmål nr. 12 (Alm. del) af 21. august 2019 stillet efter ønske fra Rune Lund (EL) — 
Samlingen 2018(2): https://www.ft.dk/samling/20182/almdel/FIU/spm/12/index.htm 

dette bilag. Resultaterne af de foretagne undersogelser peger i retningen af, at 
storrelsesordenen pa de estimerede adferdseffekter er robuste over for de kon- 
krete teoretiske overvejelser fra RFF. Resultaterne er dog ikke et udtryk for, at 
der ikke kan vere andre faktorer eller forhold, der kan give anledning til andre 
robusthedstests, som kan give mindre robuste resultater. 


1.2 Estimationsantagelser 


De estimerede adfeerdseffekter blev fastlagt af Dagpengekommissionen, hvor de 
opstillede en varighedsmodel, der beskriver afgangsraterne fra ledige. Konkret 
modelleres afgangsraten som en proportional hazard-model, der udtrykkes gennem 
folgende estimationsligning: 


Mp Reap (Bixi + Boc, + a(t) + & itt it) Hs 


Z 
Sit 


hvor de centrale variable i estimationen udgøres af vektoren ,som et et sæt 


Sit- Sit+z 
Sit 
af variable, der pa et givent tidspunkt Zi dagpengeperioden angiver den procent- 
vise ændring i ydelsen i forhold til ydelsen pa et sæt af tidspunkter t+z 1 den en- 


kelte persons ledighedsforløb. 


De estimerede adfærdseffekter i dagpengemodellen svarer til estimatet af vekto- 
ren ô, kaldet de centrale parametre. Estimatet angiver den relative ændring i af- 
gangsraten på et givet tidspunkt i dagpengeperioden før og efter en ændring i 
ydelsen. 


I Dagpengekommissionens analyse udnyttes variationen i ydelsesprofilerne mel- 
lem lediges individuelle ledighedsforløb til at estimere de opgjorte adfærdseffek- 
ter. For at de opgjorte adfærdseffekter kan tillægges en kausal fortolkning, skal 
alle forhold, som systematisk påvirker både afgang til beskæftigelse og ydelsesre- 
duktioner være inkluderet som forklarende variable x; i estimationsligning (1)’. 
Hvis dette er gældende, vil ydelsesprofilerne være eksogene. I det modsatte til- 
fælde vil ydelsesprofilerne være endogene, hvorved de estimerede adfærdseffek- 
ter ikke kan tillægges en kausal fortolkning. 


I fastlæggelsen af empiriske adfærdsparametre vil det sjælendt være muligt at 
have tilfældig variation, hvorved der oftest avendes effektanalyser såsom diffe- 
rence-in-difference. Ved effektstudier udnyttes der direkte eksogen variation, 
som muliggør kausale fortolkninger, såfremt identifikationsantagelserne i estima- 
tionsdesignet er overholdt. 


2 Det er også nødvendigt, at kausaliteten kun går én vej: Afgang til beskæftigelse må ikke påvirke ydelsesæn- 
dringen. Det virker ikke videre plausibelt, at afgang til beskæftigelse i sig selv (uden at virke gennem en an- 
den variabel) skulle kunne påvirke en fremtidig ydelsesændring. 

Dagpengekommissionens analyse af de centrale adfeerdsparametre adskiller sig 
fra en effektanalyse ved, at der ikke direkte anvendes eksogen variation i ydelses- 
reduktionerne. Det kommer af, at de individuelle ydelsesreduktioner er fastlagt 
pa baggrund af en række individuelle baggrundskarakteristika og regler. Hvis et 
karakteristikum har indflydelse pa storrelsen af ydelsesreduktionen og samtidig 
har sin egen effekt pa afgangsraterne, vil det medfore endogen variation i ydel- 
sesreduktionerne. 


Ydelsesreduktionerne vil eksempelvis være endogene i det tilfælde, hvor ikke-for- 
sorgere i gennemsnit har en større ydelsesreduktion end forsørgere, og hvor det 
samtidig gælder, at ikke-forsorgere har en højere afgangssandsynlighed. Dette vil 
lede til en overvurdering af virkningen af ydelsesreduktionen, hvis der laves en 
simpel sammenligning af afgangssandsynlighederne mellem ikke-forsorgere og 
forsørgere. Dette skyldes, at ikke-forsorgere vil have en højere afgangssandsyn- 
lighed uagtet storrelsen pa ydelsesreduktionen. 


For at de centrale adfeerdsparametre kan tillægges en kausal fortolkning, skal det 
gælde, at ydelsesreduktionerne er betinget uafhængig af afeangssandsynlighe- 
derne. Dette kaldes en conditional independence assumption (CI) i økonometri- 
ske fagtermer. Antagelsen siger, at betinget pa forskelle 1 baggrundskarakteristika 
vil ydelsesreduktionerne være eksogene, hvorved de estimerede centrale para- 
metre vil kunne tillægges en kausal effekt. I overstående eksempel er antagelsen, 
at hvis der kontrolleres for forskellen i afgangssandsynligheden mellem forsor- 
gere og ikke-forsorgere, vil ydelsesreduktionerne vere eksogene. 


Cl-antagelsen vil være overholdt, hvis der er taget højde for alle relevante vari- 
able, samt at de indgar 1 modellen med den korrekte funktionelle form. Teoretisk 
set er det dog aldrig muligt at vide, om Cl-antagelsen er fuldt overholdt. Det 
skyldes, at det er ikke muligt at vide, om der er taget højde for alle baggrundska- 
rakteristika, der potentielt kan påvirke afgangssandsynligheden fra dagpenge, og 
som er korreleret med ydelsesreduktionerne. Det er dog vigtigt at teste robusthe- 
den af de estimerede adfeerdseffekter for at kunne vurdere, om Cl-antagelsen er 
sandsynlig til at være overholdt over for en række konkrete alternative specifika- 
tioner af estimationsligningen. 


1.3 Robusthedstjek af estimationsmetode 


Pa baggrund af dialogen med RFF har FM foretaget følgende undersøgelser af 
antagelserne bag estimationsligningen: 


1. Variation i ydelsesreduktionerne 

2. Betydning af specifikke kontrolvariabler 

3. Om variationen i ydelsesreduktionerne er drevet af forskellen mellem to be- 
folkningserupper 

4. Korrekt dynamisk specifikation af kontrolvariable 

5. Afgang til andet end beskæftigelse er tilfældig 

RFF’s teoretiske overvejelser i forhold til usikkerheden kan ses som forskellige 
mulige brud pa Cl-antagelsen, hvorved de estimerede adfeerdseffekter ikke vil 
kunne tillægges en kausal fortolkning. I det følgende beskrives RFF’s overvejel- 
ser, der herefter adresseres gennem forskellige mulige robusthedstests. 


Variation i ydelsesreduktionerne 

Variationen i ydelsesreduktionen kan opdeles i en deterministisk del og en del, 
der ikke kontrolleres for i estimationsligningen, jf. jzur 1.1. Den deterministiske 
del er bestemt ud fra bagerundskarakteristika i estimationsligningen. Den reste- 
rende del af variationen af ydelsesreduktionen er den del, som de forskellige bag- 
grundskarakteristika i estimationsligningen ikke kan forklare. 





Figur 1.1 
Teoretisk variation i ydelsesreduktionen 

I estimationen af de centrale parametre udnyttes den resterende variation i ydel- 
sesreduktionen, der er tilbage efter inklusionen af kontrolvariable i estimationen. 
Hvis den del af variationen, der ikke er kontrollet for i estimationsligningen, er 
tilfældig — det vil sige eksogen —, sa vil de centrale parametre kunne tillægges en 
kausal fortolkning. Med andre ord, hvis ydelsesreduktionerne er betinget ekso- 
gene, vil Cl-antagelsen være overholdt. 


I Dagpengekommissionens analyse af de centrale parametre udgør den determi- 
nistiske del af ydelsesreduktionerne mindre end 30 pct., 77. figur 1.2. Det betyder, 
at baggrundsvariablene i estimationsligningen kan forklare mindre end 30 pct. af 
størrelsen på ydelsesreduktionerne, hvorved den resterende variation på over 70 
pct. bruges til at estimere de centrale parametre. 


Den determinitiske del udgør en faldende andel op mod en ydelsesnedgang dog 
med en stigning i perioden tæt ved ydelsesnedgangen. Fx udgør andelen 30 pct. 
78-53 uger før en ydelsesnedgang, mens andelen udgør under ti pct. otte til fem 
uger før ydelsesnedgangen. 


At baggrundsvariablenes forklaringsgrad af størrelsen på ydelsesreduktionerne er 
relativt lille i forhold til, at ydelsesreduktionerne er bestemt ud fra disse, kan del- 
vist henføres til, at baggrundsvariablene indgår på forskellige måder i henholds- 

vis beregningen af ydelsesreduktionen og i estimationsligningen. Ydelsesredukti- 
onen er bestemt ud fra en kombination af baggrundsvariablene, mens bag- 
erundsvariablene kun indgår selvstændigt i estimationsligningen. Eksempelvis er 
det kombinationen af alder, uddannelse og forsorgerstatus, der fastlegger den 
potentielle kontanthjzlpssats, mens de tre variable indgår separat i estimationslig- 
ningen. En antagelse i estimationen er, at selvom alder, uddannelse og forsorger- 
status har betydning for afgang til beskæftigelse, sa er lige netop de specifikke 
kombinationer af disse, som udloser en unik ydelsesreduktion, ikke afgorende. 


Endeligt taler den relativt lille forklaringsgrad i retningen af, at det ikke er en en- 
keltstaende variable, der driver hele variationen i ydelsesreduktionen. 





Figur 1.2 
Opdeling af ydelsesreduktionernes forklaringsgrad 

Anm.: Den deterministiske del af ydelsesreduktionerne svarer til baggrundsvariablenes forklaringsgrad af ydelsesre- 
duktionerne, der er beregnet ved hjælp af en lineær regression af baggrundsvariablene på ydelsesreduktionerne. 
Kilde: Dagpengekommissionen (2015) og egne beregninger. 


Udover betinget eksogenitet i ydelsesreduktionen betyder størrelsen af variatio- 
nen i ydelsesreduktionen en rolle for den generelle anvendelighed af de centrale 
parametre. Hvis størrelsen af ydelsesreduktionerne kun varierer inden for et lille 
interval, vil de centrale parametre ikke nødvendigvis kunne anvendes til en vur- 
dering af virkningen af ydelsesreduktionerne, der ligger uden for intervallet. 


De centrale adfærdsparametre, der ligger 78 til nul uger før en ydelsesnedgang, er 
estimeret på baggrund af ydelsesreduktioner, som er bredt fordelt fra 0-50 pct. 
Derudover er der en lille andel med ydelsesreduktioner på over 50 pct., hvilket 
primært er bestående af ydelsesreduktioner på 100 pct. for personer, der ikke er 
berettiget til kontanthjælp ved dagpengeperiodens ophør, jf. figur 1.3. 


Det samme billede er gældende for ydelsesreduktionerne nul til 26 uger efter ydel- 
sesnedgangen. Dagpengekommissionens datagrundlag er efter dagpengeperiodens 
ophør bestående af folk på med de midlertidige ydelser, hvorfor ingen personer 
har en ydelsesreduktion på over 50 pct., jf. figur 1.4. 

En forholdsvis hoj andel af ydelsesreduktionerne ligger i intervallet 20-29 pct. og 
40-49 pct., hvilket svarer til ydelsesreduktionen fra den maksimale dagpengesats 
til de midlertidige ydelser for henholdsvis forsorgere og ikke-forsorgere. 





Figur 1.3 Figur 1.4 

Anm.: Fordelingen er opgjort pa baggrund af Dagpengekommissionens ugentlige datasæt, hvorved de dagpengeledige 





vil indgå flere gange i fordelingen. Andelen er opgjort blandt personer, der faktisk står til en ydelsesreduktion. 
Kilde: Dagpengekommissionen (2015) og egne beregninger. 


På baggrund af overstående vurderes det, at der er tilstrækkelig med variation i 
ydelsesreduktionerne til, at de estimerede centrale parametre giver et repræsenta- 
tivt virkning af ændringer i dagpengeydelsen. 


Inklusion af flere kontrolvariable 

I Dagpengekommissionens analyse kontrolleres der umiddelbart for alle faktorer, 
der kan påvirke størrelsen af en ydelsesreduktion på nær personens egen formue 
samt ægtefællens indkomst og formue. Hvis for eksempel dagpengemodtagere 
med større formue også har højere sandsynlighed for at finde beskæftigelse, også 
når der er kontrolleret for fx tidligere indkomst, vil dette påvirke de centrale pa- 
rametre, da CI-antagelsen ikke vil være overholdt. 


Den oprindelige analyse er derfor foretaget med inklusion af formue samt ægte- 
fælleindkomst og -formue. Variablene har en fælles statistisk signifikant effekt, 

men med parameterestimater, der stort set er nul. Samtidigt ændrer inklusionen 
af variablene ikke overordnet på størrelsen af de centrale parametre, jf tabel 1.1. 


Den forudsatte adfærdseffekt er således nogenlunde uændret i følsomhedsanaly- 
sen, hvorved CI-antagelsen virker robust over påvirkningen af personens egen 
formue samt ægtefællens indkomst og formue. 


For at teste betydningen af Dagpengekommissionens inkluderede kontrolvari- 
able for de estimerede adfærdseffekter er analysen også foretaget uden kontrol- 
variable. Her ændrer de centrale parametre sig med ca. 10-30 pct., jf. tabel 1.2. 

Tabel 1.1 
Estimerede elasticiteter for afgang til beskæftigelse med inklusion af formue, zegtefzlleindkomst 
og -formue 


Virker fra/til Elasticiteter i Elasticiteter med ekstra 





grundmodellen forklarende variable 
78 til 53 uger før ydelsesnedgang -0,2 SER -0,2 LES 
52 til 40 uger før ydelsesnedgang -0,3 NE -0,3 tee 
39 til 27 uger for ydelsesnedgang -0,5 as -0,5 Ad 
26 til 14 uger for ydelsesnedgang -0,6 aa -0,6 giii 
13 til 9 uger før ydelsesnedgang -0,9 biti -0,9 a 
8 til 5 uger for ydelsesnedgang -1,2 age -1,1 nS 
4 uger for til 4 uger efter ydelsesnedgang -2,6 SAG -2,6 eat 
5 til 8 uger efter ydelsesnedgang -1,8 AXE -1,8 isha 
9 til 13 uger efter ydelsesnedgang -1,1 ed -1,1 ik 
14 til 26 uger efter ydelsesnedgang -0,6 ees -0,6 a 





Anm.: *** = signifikansniveau pa én pct. Modellens øvrige parameterestimater er ikke angivet, men afviger ikke i 
en betydelig grad fra sammenlignelige analyser. Effekten i grundmodellen 9-13 uger efter en ydelsesned- 
gang afviger med 0,1 fra oplyst i den Tekniske Analyserapport, hvilket skyldes en afrundingsfejl i rapporten 
De ekstra variable består af formue samt egtefalleindkomst og —formue. 

Kilde: Dagpengekommissionen (2015) og egne beregninger. 





Tabel 1.2 
Estimerede elasticiteter for afgang til beskæftigelse med og uden forklarende variable 





Virker ra ieee er 
78 til 53 uger for ydelsesnedgang -0,2 oe -0,3 ie 
52 til 40 uger for ydelsesnedgang -0,3 a -0,5 a 
39 til 27 uger for ydelsesnedgang -0,5 chil -0,7 SLA 
26 til 14 uger før ydelsesnedgang -0,6 KE -0,8 is 
13 til 9 uger for ydelsesnedgang -0,9 NE -1,1 ie 
8 til 5 uger før ydelsesnedgang -1,2 ue -1,4 Was 
4 uger før til 4 uger efter ydelsesnedgang -2,6 ote -2,8 hl 
5 til 8 uger efter ydelsesnedgang -1,8 biii -2,0 ii 
9 til 13 uger efter ydelsesnedgang -1,1 ii -1,3 ee 
14 til 26 uger efter ydelsesnedgang -0,6 hia -0,8 bai 





Anm.: *** = signifikansniveau pa én pct. Modellens øvrige parameterestimater er ikke angivet, men afviger ikke i 
en betydelig grad fra sammenlignelige analyser. Effekten i grundmodellen 9-13 uger efter en ydelsesned- 
gang afviger med 0,1 fra oplyst i den Tekniske Analyserapport, hvilket skyldes en afrundingsfejl i rapporten 
I modellen uden forklarende variable indgår der stadig variable for ledighedslangden. 

Kilde: Dagpengekommissionen (2015) og egne beregninger. 

Udeladelse af bestemte grupper 

Hvis et karakteristikum har en stor betydning for storrelsen pa ydelsesreduktio- 
nen, vil der være høj korrelation mellem kontrolvariablen og ydelsesreduktionen. 
Dette vil gore det svært at skelne den isolerede effekt af ydelsesreduktionen fra 
kontrolvariablen. 


Et eksempel herpa kunne vere forsorgerstatus. En forsorger vil typisk have en 
ydelsesreduktion pa 20-29 pct. ved overgangen til de midlertidige ydelser, mens 
ikke-forsorgere vil have en ydelsesreduktion pa typisk 40-49 pct. Der er saledes 
en umiddelbar høj korrelation mellem forsorgerstatus og ydelsesreduktionen. I 
en estimation kan det således vere svært at skelne effekten af ydelsesreduktionen 
fra effekten af forsorgerstatus, hvis variationen i ydelsesreduktionen primært af 
drevet af forskellen mellem forsorger og ikke-forsorgere. 


For at teste om dette er tilfældet, er analysen foretaget ved at ekskludere hen- 
holdsvis forsørgere og ikke-forsorgere fra estimationspopulationen. For begge 
grupper er der en signifikant effekt pa afgangssandsynligheden omkring en ydel- 
sesnedgang, dog med en undtagelse for forsørger 14-26 uger efter en ydelsesned- 
gang, jf. tabel 1.3. Yderligere viser estimationsresultaterne, at de estimerede ad- 
feerdseffekter for henholdsvis forsørgere og ikke-forsorgere ikke i betydelig grad 
afviger fra de estimerede adfeerdseffekter pa baggrund af hele befolkningen. 


Dette understøtter, at Dagpengekommissionens estimerede adferdseffekter ikke 
er drevet af forskellen i størrelsen pa ydelsesreduktionen ved opbrug af den dag- 
pengeperioden mellem forsorgere og ikke-forsorgere. 





Tabel 1.3 
Estimerede elasticiteter for afgang til beskæftigelse opdelt pa forsorgerstatus 


Virker fra/til Elasticiteter i Elasticiteter, ; Elasticiteter, 

grundmodellen forsørger ikke-forsørgere 
78 til 53 uger før ydelsesnedgang -0,2 kiia -0,2 ii -0,2 jei 
52 til 40 uger før ydelsesnedgang -0,3 arr -0,4 ae -0,4 
39 til 27 uger for ydelsesnedgang -0,5 bd -0,6 etd -0,6 Uke 
26 til 14 uger for ydelsesnedgang -0,6 ae -0,8 ae -0,7 hi! 
13 til 9 uger for ydelsesnedgang -0,9 gi -1,2 Kii -1,0 t 
8 til 5 uger før ydelsesnedgang -1,2 SØE -1,5 kad -1,2 ii 
4 uger før til 4 uger efter ydelsesnedgang -2,6 a -2,6 bed -2,7 SK 
5 til 8 uger efter ydelsesnedgang -1,8 AS -2,2 SEE -1,8 izj 
9 til 13 uger efter ydelsesnedgang -1,1 ng -1,2 Sig -1,2 May 
14 til 26 uger efter ydelsesnedgang -0,6 ig -0,2 -0,8 es 





Anm.: *** = signifikansniveau pa én pct. Effekten i grundmodellen 9-13 uger efter en ydelsesnedgang afviger med 
0,1 fra oplyst i den Tekniske Analyserapport, hvilket skyldes en afrundingsfejl i rapporten. Modellens ov- 
rige parameterestimater er ikke angivet, men afviger ikke i en betydelig grad fra sammenlignelige analyser. 

Kilde: Dagpengekommissionen (2015) og egne beregninger. 

Ledighedslengdeafhzngige kontrolvariable 

Cl-antagelsen kræver udover, at der kontrolleres for alle relevante variable, at de 
indgar med den korrekte funktionelle form. I Dagpengekommissionens estima- 
tion af adfardsparametrene indgår baggrundsvariablene som særskilte kontrolva- 
riable, hvorved der kontrolles for den gennemsnitlige effekt pa afgangssandsyn- 
ligheden over hele dagpengeperioden af en givet kontrolvariable. 


I Dagpengekommissionens analyse kontrolleres der eksempelvis for tidligere ind- 
komst gennem indikatorvariable for hver indkomstdecil. Inklusionen af ind- 
komst vil alt andet lige medføre et fald i de estimerede adferdseffekter, hvis tidli- 
gere indkomst har en selvstændig positiv virkning pa afgangssandsynligheden, og 
at det gælder, at personer med høje indkomster vil have en højere ydelsesreduk- 


tion, jf jigur 1.5. 


Baggrundsvariable kan have en varierende effekt hen over ledighedsperioden. 
Eksempelvis kan tidligere indkomst have en mindre betydning pa afgangssand- 
synligheden fra dagpenge i starten af dagperioden end mod opher af dagpenge- 
perioden. Med andre ord, en baggrundsvariabel kan bade have en betydning for 
niveauet for de estimerede adfeerdseffekter, men også for profilen. 


Dette er illustreret i figur 1.6, hvor to persongrupper med henholdsvis høj og lav 
indkomst har omtrent samme afgangssandsynlighed i starten af dagpengeperio- 
den. Efterhånden som to persongrupper nærmer sig opbrug af dagpengeperio- 
den, falder afgangssandsynligheden mere for personer med lav indkomst (lyse- 
bla-kurve) end for personer med høj indkomst (morkebla-kurve). Den potenti- 
elle forskel i afgangssandsynligheden kan teoretisk argumenteres ud fra, at perso- 
ner med en høj tidligere indkomst har et større netværk, som de kan anvende til 
at finde beskeeftigelse. 









































Figur 1.5 Figur 1.6 
Hypotetisk illustration af inklusion af Hypotetisk illustration af ledighedsafhzengige 
kontrolvariable for de central parametre kontrolvariable 

Hvis der ikke kontrolleres for forskellen 1 afgangsraterne mellem de to indkomst- 
grupper op mod opbrug af dagpengeperioden, vil forskellen umiddelbart blive 
tilskrevet ydelsesreduktionen. Dette vil saledes kunne lede til et potentielt bias i 
de estimerede adfzerdseffekter. Dette skyldes, at de eneste variable, der anhænger 
af dagpengeperiodens længde, er ydelsesreduktionerne samt selve ledighedsanci- 
enniteten. 


Inklusionen af indkomst som baggrundsvariable vil kun kontrollere for den gen- 
nemsnitlige forskel i afgangsraterne over hele perioden. Idet de fleste dagpenge- 
modtagere har relativt korte dagpengeforlob, vil antallet af observationer være 
størst i starten af dagpengeperioden. Dette vil medføre, at den gennemsnitlig ef- 
fekt af indkomst vil blive estimeret ud fra, hvordan indkomst påvirker afgangsra- 
ten for korte dagpengeforløb, hvor der i dette eksempel ikke er nogen betydelig 
forskel i afgangssandsynligheden. 


Inklusionen af indkomst vil på den baggrund ikke umiddelbart opfange den 
sande virkning af indkomst på afgangsraterne. Dette vil lede til, at afvigelsen mel- 
lem effekten af en kontrolvariable på et givet ledighedstidspunkt og den gennem- 
snitlige effekt af kontrolvariablen vil blive tilskrevet den estimerede adfærdsef- 
fekt. I tilfældet, hvor højindkomstgruppen har en højere ydelsesreduktion end 
lavindkomstgruppen, vil de estimerede adfærdseffekter være positive uagtet virk- 
ningen af selve ydelsesreduktionen, hvilket er illustreret som de røde søjler i figur 
1.6. 


For at teste om Dagpengekommissionens estimerede adfærdseffekter er robuste 
over for, at indkomst kan have en særskilt virkning ved forskellige ledigheds- 
længder, er analysen foretaget, hvor indkomst interageres med halvårlige ledig- 
hedsancienniteter. Dette tillader indkomst at have en dynamisk effekt over ledig- 
hedsanciennitet. 


Resultatet af estimationen viser, at de centrale parametre ikke ændrer sig nævne- 
værdigt, hvorved de er robuste over for inklusionen af ledighedsafhængige effek- 
ter af indkomst, jf. Zabel 1.4. Dette taler således for, at Dagpengekommissionens 
estimerede adfærdseffekter ikke er drevet af forskelle i underliggende afgangsra- 
ter mellem indkomstgrupper, som er potentielt større ved højere ancienniteter 
end ved starten af dagpengeperioden. 


Resultaterne af en tilsvarende robusthedstest, hvor det tillades, at køn kan have 
en tilsvarende varierende effekt over ledighedsperioden, giver ligeledes uændrede 
resultater. 

Tabel 1.4 
Estimerede elasticiteter for afgang til beskæftigelse med ledighedslaengdeafhengige 
kontrolvariable 


Virker fra/til Elasticiteter i Elasticiteter, Elasticiteter, 

grundmodellen indkomst køn 
78 til 53 uger før ydelsesnedgang -0,2 a -0,2 ea -0,3 ga 
52 til 40 uger før ydelsesnedgang -0,3 Sig -0,3 ASS -0,5 kg 
39 til 27 uger før ydelsesnedgang -0,5 sn -0,6 gii -0,7 AGE 
26 til 14 uger før ydelsesnedgang -0,6 SAS -0,7 SEE -0,9 ka 
13 til 9 uger før ydelsesnedgang -0,9 aiá -0,9 ia -1,1 ee 
8 til 5 uger for ydelsesnedgang -1,2 aaa -1,2 Sag -1,4 Had 
4 uger før til 4 uger efter ydelsesnedgang -2,6 oe -2,6 ae -2,8 bia! 
5 til 8 uger efter ydelsesnedgang -1,8 cb -1,8 aed -2,0 Bah 
9 til 13 uger efter ydelsesnedgang -1,1 Bey -1,1 pas -1,2 ei 
14 til 26 uger efter ydelsesnedgang -0,6 iiy -0,6 BE -0,8 SSÅ 





Anm.: *** = signifikansniveau på én pct. Effekten i grundmodellen 9-13 uger efter en ydelsesnedgang afviger med 
0,1 fra oplyst i den Tekniske Analyserapport, hvilket skyldes en afrundingsfejl i rapporten. Modellens øv- 
rige parameterestimater er ikke angivet, men afviger ikke i en betydelig grad fra sammenlignelige analyser. 
Indkomst og køn er interageret med halvårlige anciennitetsvariable. 

Kilde: Dagpengekommissionen (2015) og egne beregninger. 


Competing risks 
I Dagpengekommissionens analyse opdeles afgangene fra ledighed i afgange til 
henholdsvis ikke-støttet beskæftigelse og til andet end ikke-støttet beskæftigelse. 


De estimerede adfærdseffekter beror på gennemsnitlige reaktioner blandt perso- 
nerne i dagpengeperioden. Det betyder eksempelvis, at den estimerede adfærds- 
effekt 78 til 53 uger før en ydelsesændring, er fastlagt på baggrund af den gen- 
nemsnitlige reaktion blandt alle observationer, der ligger i samme interval. 


I estimationen af adfærdseffekterne foretages en såkaldt censurering af de forløb, 
hvor ledighed er efterfuldt af andet end et beskæftigelsesforløb. Efter censure- 
ringstidspunktet indgår disse forløb ikke i opgørelsen af afgangen fra ledighed til 
beskæftigelse. Samme metodik anvendes for forløb, som afsluttes med afgang til 
andet end beskæftigelse. Her censureres forløb, der afsluttes med afgang til be- 
skæftigelse. 


Censurering i varighedsanalyser har, under visse antagelser, ikke betydning for de 
estimerede effekter. Hvis censureringen er uafhængig og ikke-informativ behøves 
censureringen ikke eksplicit modelleres. Det betyder, at det skal være tilfældigt, 
hvem der bliver censureret. De personer, der bliver censureret, skal derved gen- 
nemsnitligt have de samme underliggende afgangsrater til fx beskæftigelse som 
de personer, der ikke bliver censureret. 

Hvis der er afhængig og informativ censurering, vil der vere competing risks 
mellem afgangssandsynligheder til beskæftigelse og til andet end beskæftigelse. I 
tilfælde af competing risks vil de estimerede adferdsparametre være større op 
mod en ydelseszendring uden, at det nødvendigvis skyldes, at folk reagere krafti- 
gere tættere pa ydelseszendtingen. 


Competing risks kan ses som et brud pa Cl-antagelsen, idet at estimationslignin- 
gen ikke kontrollerer for den ikke uafhængige og informative censurering. 


Et eksempel pa, hvor antagelsen ikke vil være overholdt, vil være, hvis en per- 
songruppe A, der overgår til sygedagpenge og dermed censurertes, har en lavere 
underliggende afgangsrate til beskæftigelse end resten af de personer, der indgår i 
dagpengekommissionens analyse (persongruppe B), 77. figur 1.7. Dette vil inde- 
bære, at den samlede gennemsnitlige afgangsrater (for gruppe A og B) op mod 
opbrug af dagpengeperioden vil stige kraftigere som følge af ændringen af for- 
holdet mellem gruppe A og B end, hvis forholdet var forblevet konstant, jf. figur 
1.8. I dette tilfælde vil der være afhængig og informativ censurering af forløbet 
for personer, der overgår fra ledighed til andet end beskæftigelse, hvilket vil lede 
til en overvurdering af de estimerede adfærdseffekter. 





Figur 1.7 Figur 1.8 

—Persongruppe B (højere afgang) til andet end beskæftigelse 








Det er ikke muligt at teste om beskæftigelsessandsynligheden for personerne, der 
bliver censureret, er den samme som for personerne, der afgår til beskæftigelse. 
Dette skyldes, at der ikke observeres afgange til beskæftigelse for personer, der 
afgår til andet end beskæftigelse. 


Det er muligt at estimere en varighedsmodel, der eksplicit tager højde for com- 
peting risk. En sådan model vil dog øge kompleksiteten, hvilket gør estimationen 
for tung at køre. 


I stedet er betydningen af competing risks adresseret ved at foretage en estima- 
tion af kommissionens model, hvor forløb, der afsluttes med en afgang til andet 

end beskeeftigelse, ikke censureres. Der dannes et kontrafaktisk udgangspunkt, 
hvor censurerede forløb som følge af en ydelsesreduktion har den størst mulige 
dempende effekt pa de estimerede adferdseffekter for afgangen til beskæftigelse. 


Der opsættes således et scenarie, hvor dagpengeforlob med afgange fra ledighed 
til andet end beskæftigelse op til en ydelsesreduktion ikke censureres. Varigheden 
for disse ledighedsforløb forlænges til tidspunktet for en ydelsesreduktion. I ana- 
lysen forlænges alene de forløb, der giver anledning til merafgang i forhold til en 
underliggende afgangsrate fra ledighed til andet end beskæftigelse. Ved at for- 
længe forløbene helt op til opbrug af dagpengeperioden gives den censurede for- 
løb implicit en underliggende afgangsrate på nul pct., hvorved testen kan ses som 
en maksimal test af betydningen af competing risks. 


Udvælgelsen af forløb, der forlænges, foretages på baggrund af kommissionens 
skønnede merafgang fra dagpenge til andet end beskæftigelse op mod en ydelses- 
reduktion. Fx skønner kommissionen, at afgangen fra dagpenge til andet end be- 
skæftigelse i perioden 78 til 53 før en ydelsesreduktion stiger med to pct. ved ud- 
sigten til en ydelsesreduktion på ti pct. Beregninger på baggrund af samme data- 
grundlag, som anvendes i kommissions analyse, peger på at ledige i intervallet 78 
til 53 før en ydelsesreduktion i gennemsnit har udsigt til en ydelsesnedgang på ca. 
30 pct. Det indebærer, at afgangen til andet end beskæftigelse stiger med seks 
pct. som følge af udsigten til en ydelsesreduktion. Denne stigning skal ses i for- 
hold til en underliggende afgang fra ledighed til andet end beskæftigelse. 


For at tage højde for, at merafgangen til andet end beskæftigelse op mod en ydel- 
sesnedgang sandsynligvis ikke er tilfældig, foretages en korrigeret estimation af 
den model, som kommission anvender. I datagrundlaget for den kotrigerede esti- 
mation forlænges tilfældigt en række forløb med op til 78 uger. I perioden fire 
uger op til en ydelsesreduktion forlænges fx ca. 60 pct. af forløbene, jf. figur 1.9. 





Figur 1.9 
Forløb med afgang fra dagpenge til andet and beskæftigelse i perioden op til en ydelsesændring 

Anm.: Tallet i parentesen for hver søjle viser antal afgange fra dagpenge til andet end beskæftigelse. 
Kilde: Dagpengekommissionen (2015) og egne beregninger. 

Resultaterne af den korrigerede estimation peger pa, at en eventuel manglende 
modellering af en sandsynligvis afhængig eller informativ censurering ikke har 


betydning for kommissionens skon for de centrale parametre, der opfanger mer- 


afgang fra dagpenge til beskæftigelse op mod en ydelsesreduktion, jf. tabel 1.5. 


Robusthedstesten viser således, at skønnede adferdsvirkninger er i omtrent 


samme størrelsesorden, som benyttes i dagpengemodellen. 





Tabel 1.5 


Estimerede elasticiteter for afgang til beskæftigelse med (grundmodel) og uden censurering 


Virker fra/til 


78 til 53 uger før ydelsesnedgang 

52 til 40 uger før ydelsesnedgang 

39 til 27 uger før ydelsesnedgang 

26 til 14 uger før ydelsesnedgang 

13 til 9 uger før ydelsesnedgang 

8 til 5 uger før ydelsesnedgang 

4 uger før til 4 uger efter ydelsesnedgang 
5 til 8 uger efter ydelsesnedgang 

9 til 13 uger efter ydelsesnedgang 

14 til 26 uger efter ydelsesnedgang 


Elasticiteter i 
grundmodellen 


-0,2 
-0,3 
-0,5 
-0,6 
-0,9 


-0,6 


pers 


pers 


Elasticiteter uden 
censurering 


-0,2 
-0,3 
-0,5 
-0,5 
-0,8 
-1,0 
-2,5 
-1,7 
-1,0 
-0,6 


kkk 


pers 





Anm.: *** = signifikansniveau på én pct. Effekten i grundmodellen 9-13 uger efter en ydelsesnedgang afviger med 


0,1 fra oplyst i den Tekniske Analyserapport, hvilket skyldes en afrundingsfejl i rapporten. Modellens øvrige 


parameterestimater er ikke angivet, men afviger ikke i en betydelig grad fra sammenlignelige analyser. 


Kilde: Dagpengekommissionen (2015) og egne beregninger. 





